הומארה סאווה היפנית ופורמיגה הברזילאית הן השחקניות שהשתתפו ושיחקו בהכי הרבה גביעי עולם, עם שישה טורנירים כל אחת. קריסטין לילי היא השחקנית עם הכי הרבה הופעות, ולזכותה 30 משחקים. בירגיט פרינץ הגרמנייה היא היחידה שהשתתפה בשלושה משחקי גמר בפועל (1995, 2003 ו-2007). כריסטי ראמפון האמריקאית היא השחקנית המבוגרת ביותר ששיחקה במסגרת גביע העולם, בטורניר של 2015 כשהיא בת 40. לעומת זאת, השחקנית הצעירה ביותר שעשתה זאת הייתה איפניי צ'יג'ינה הניגרית אשר הופיעה במדי נבחרתה בגביע העולם 1999 בגיל 16 וחודש.